18 ታሕሳስ 2020 ምንጪ ስእሊ, Ataklti Hailesselase/FB ግዝያዊ ምምሕዳር ትግራይ ካብ ሞንጎ ዝሸሞም ከንቲባ መቐለ ኣቶ ኣታኽልቲ ሃይለስላሰ ኣብታ ከተማ ዝተፈላለዩ ትሕተ ቕርጺ ኣገልግሎት ምሃብ ከም ዝጀመሩ ተዛሪቡ። ኣገልግሎት ማይ፡ መብራህቲ ጥዕናን ነፈርትን ከም ዝጀመረ ዝገለጸ ኣቶ ኣታኽልቲ፡ ኣገልግሎት ባንኪ ዝምልከት ኣብ ውሽጢ ክልተ መዓልቲ ክውድኡ ዝግብኦም ናይ ወረቐት ስራሕቲ ተዛዚሞም ኣግልግሎት ምሃብ ክጅምር እዩ ኢሉ። ቅድም ክብል ባንክታት ብወረቐት ኣገልግሎት ዝህብሉ ኣሰራርሓ ስለ ዝነበረ፡ ነዚ ናብ ሲስተም ክሳብ ዝኣቱ እቲ ኣገልግሎት ዳግም ንምጅማር ከም ዝተዶናገየ እዩ ዝገልጽ። ኣብ መወዳእታ ወርሒ ጥቅምቲ ኣብ ትግራይ ኣብ ሞንጎ ሓይልታት ትግራይን መንግስቲ ፌደራልን ብዘጋጠመ ወተሃደራዊ ጎንጺ ን40 መዓልታት ኣብቲ ክልል ኣገልግሎት መብራህቲ፣ ማይን ቴሌፎንን ከምኡ’ውን ባንኪን መጓዓዝያን ተቛሪጹ ጸኒሑ’ዩ። ግዝያዊ ምምሕዳር ትግራይ፡ ንልዕሊ ሓደ ወርሒ ካብ ናይ ስራሕ ቦትኦም ርሒቖም ዝጸንሑ ሰራሕተኛታት ካብ ሰኑይ 05 ታሕሳስ 2013 ዓ.ም (14 ታሕሳስ 2020) ጀሚሩ ናብ ስርሖም ክምለሱ ብመሰረት ዘቕረቦ ጻውዒት፡ ብርክት ዝበሉ ውልቀሰባት ናብ ስርሖም ከም ዝተመለሱ ይግለጽ። እንተኾነ ብዙሓት ዝዓነው ነገራት ስለ ዘለው፡ ናይ ጽገናን ምዝገባን ስራሕቲ ይሳለጡ ከም ዘለው ተዛሪቡ። ካብ መቐለ ናብ ኣዲስ ኣበባ ንዝግበር ጉዕዞ ነፋሪት ብኦንላይን ትኬት ምቑራጽ ከም ዘይክኣል ዝተሓተተ እቲ ከንቲባ፡ ኣገልግሎት ኢንተርነት ምስ ምቁራጹ ብዝተሓሓዝ ዝተፈጥረ ጸገም ከም ዝኾነ ብምግላጽ፡ ካብ ኣዲስ ኣበባ ክቑረጽ ብምግባር ከምኡ’ውን ሰንበት ብዝዝርጋሕ ኣገልግሎት ንምሃብ ይስራሕ ከም ዘሎ ኣቶ ኣታኽልቲ ገሊጹ። መዕለቢ ዘይረኸበ መጥቃዕቲ ዞባ መተከልን ስግኣት ነበርትን ሕቡራት ሃገራት ንሰላማውያን ሰባት ትግራይ ዝውዕል ሓገዝ 35.6 ሚልዮን ዶላር ኣበርኪቱ ቅልውላው ኢትዮጵያ ትግራይ፡ ብኵናት ዝተገፍዑ ዶኳትር ሑመራ ብውግእ ዝመኸነ ሕልሚ እታ ንስደት ዝተቓልዐት ጋዜጠኛ ትግራይ ብኻልእ ወገን ምስ ነበርቲ እታ ከተማ ይዝትዩ ከም ዘለው ብምግላጽ፡ ኣብ ክፍለ ከተማን ቀበሌን ኣብያተ ምኽሪ ይጣየሱ ኣለው’ዮም ኢሉ። ብቐንዱ ጸጥታ ሕብረተሰብ ክሕሎ ኢና ንደሊ ዝበለ እቲ ከንቲባ፡ ክሳብ ሕጂ ፖሊስ ፌራልን ሰራዊት ምክልኻልን ምስቲ ምምሕዳር ኮይኖም ይሰርሑ ከም ዘለው ሓቢሩ። ኣብታ ከተማ ሓሓሊፊ ስርቂ ከምዝርኣይ ዝገለጸ ኣቶ ኣታኽልቲ፡ ተወሳኺ ሓይሊ ጸጥታ ዝምደበሉን ድጋፍ ህዝቢ ኣብ ዘድልየሉ እዋን ሓበሬታ ዝወሃበሉ መስርሕ ይመቻቻእ ኣሎ ኢሉ። በዚ መሰረት፡ “ኣብ ውሽጢ እቲ ሕብረተሰብ ብስነ ምግባሮም ምስጉናት ዝኾኑ ሰናይ ፍቓደኛታት ዝኾኑ መናእሰይ ተመልሚሎም መብርሂ ይወሃቦም” ምህላዉ ተዛሪቡ። ክሳብ ሕጂ ኣብታ ከተማ መዓልታዊ ለውጢ ይርኣይ ምህላዉን ትካላት ንግድን መንግስትን ከምኡ’ውን ምንቅስቓስ ሰባት ናብ ንቡር ይምለስ ኣሎ ኢሉ። ኣብ መቐለ ወተሃደራት ‘ሕጊ ንምኽባር’ ብዝብል ብዝወሰዱዎ ስጉምቲ ሰባት ተቐቲሎም’ዮም ዝብል ሕቶ ዝቐረበሉ ኣቶ ኣታኽልቲ፡ ንሱ ነዚ ሓላፍነት ካብ ዝተዋህቦ ግዜ ንነጀው ካብ ዝምታን ዘይምርድዳእን ወጻእ ናይ ሞት ሓበሬታ ከም ዘይመጽኦ ገሊጹ። ነበርቲ እታ ከተማ ቴሌፎንና ይጥለፍ’ዩ ዝብል ስግኣት ከም ዘለዎም ተሓቲቱ’ውን ብዛዕባ እዚ ርኢይቶ የብለይን ኢሉ። ዝሓለፈ ወርሒ ጥቅምቲ ቤት ምኽሪ ፌደሬሽን ምምሕዳር እቲ ክልል ንክፈርስ ብመሰረት ዘሕለፎ ውሳነ ካቢኔ ግዚያዊ ምምሕዳር ትግራይ ስርሑ ከም ዝጀመረ’ዩ ዝግለጽ። ትማሊ፡ ኣብ ከተማታት ዓዲግራትን ውቕሮን ተቛሪጹ ዝነበረ ኣገልግሎት መብራህቲ ከም ዝጅምረ ሓይሊ ኤሌክትሪክ ኢትዮጵያ ብናይ ፌስቡክ ገጽ ክገልጽ እንከሎ፡ ኣብ ከተማታት ሽረ፣ ኣኽሱምን ዓድዋን’ውን ኣገልግሎት ንምጅማር ይሰርሕ ኣለኹ ኢሉ። ተዛማዲ ትሕዝቶ ናጽነት ፕረስ፡ ኢትዮጵያ ካብተን ማእሰርቲ ጋዜጠኛታት ዝወሰኸለን ሃገራት ምዃና ሲፒጄ ገሊጹ15 ታሕሳስ 2020 ቅልውላው ትግራይ፡ "ትግራይ ከምዚ ዓይነት ጸገም ኣጋጢሙዋ ዝፈልጥ ኣይመስለንን"5 ታሕሳስ 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
